ΑΠΟΦΑΣΕΙΣ
Αριθμ. οικ. 4622/2182
Μεταβίβαση αρμοδιοτήτων στον Αναπληρωτή
Περιφερειάρχη, στους Χωρικούς και Θεματικούς
Αντιπεριφερειάρχες και στον Εκτελεστικό Γραμματέα της Περιφέρειας Ιονίων Νήσων.
Ο ΠΕΡΙΦΕΡΕΙΑΡΧΗΣ ΙΟΝΙΩΝ ΝΗΣΩΝ
Έχοντας υπόψη:
1. Τις διατάξεις των άρθρων 3, 113, 114, 159, 160, 161,
186, 242 και 282 του ν. 3852/2010 «Νέα Αρχιτεκτονική
της Αυτοδιοίκησης και της Αποκεντρωμένης Διοίκησης Πρόγραμμα Καλλικράτης» (Α’ 87).
2. Τις διατάξεις του άρθρου 9 του Κώδικα Διοικητικής
Διαδικασίας (ν. 2690/1999, Α’ 45).
3. Τις διατάξεις του κεφαλαίου ΙΑ’ του ν. 4727/2020
«Ψηφιακή Διακυβέρνηση (Ενσωμάτωση στην Ελληνική
Νομοθεσία της Οδηγίας (ΕΕ) 2016/2102 και της Οδηγίας
(ΕΕ) 2019/1024) - Ηλεκτρονικές Επικοινωνίες (Ενσωμάτωση στο Ελληνικό Δίκαιο της Οδηγίας (ΕΕ) 2018/1972)
και άλλες διατάξεις» (Α’ 184).
4. Τις διατάξεις της παρ.  14 του άρθρου 5 του
ν. 4623/2019 «Ρυθμίσεις του υπουργείου Εσωτερικών,
διατάξεις για την ψηφιακή διακυβέρνηση, συνταξιοδοτικές ρυθμίσεις και άλλα επείγοντα θέματα» (Α’ 134).
5. Τις διατάξεις του ν. 4804/2021 «Εκλογή Δημοτικών
και Περιφερειακών Αρχών και λοιπές διατάξεις» (Α’ 90).
6. Τις διατάξεις του ν. 5056/2023 «Αναμόρφωση του
συστήματος διακυβέρνησης Οργανισμών Τοπικής
Αυτοδιοίκησης α’ και β’ βαθμού, κατάργηση νομικών
προσώπων δημοσίου δικαίου δήμων, παρακολούθηση επιδόσεων τοπικής αυτοδιοίκησης οικονομική και
διοικητική διαχείριση οργανισμών τοπικής αυτοδιοίκησης, ευζωία των ζώων συντροφιάς, κατασκευή και
αναβάθμιση λειτουργούντων χερσαίων συνοριακών
σταθμών και λοιπές διατάξεις του Υπουργείου Εσωτερικών» (Α’ 163).
7. Τις διατάξεις του ν. 5079/2023 «Οργανωτικές και διαδικαστικές διατάξεις για την ανάπτυξη, παρεμβάσεις για
την ενίσχυση της δίκαιης αναπτυξιακής μετάβασης και
άλλες επείγουσες διατάξεις» (Α’ 215).
8. Το π.δ. 147/2010 «Οργανισμός της Περιφέρειας Ιονίων Νήσων» (Α’ 240), όπως έχει τροποποιηθεί και συ-
μπληρωθεί (Β’ 4083/2017).
9. Την υπ’ αρ. 1276/1-12-2023 εγκύκλιο του ΥΠΕΣ «Ορκωμοσία και εγκατάσταση των Περιφερειακών Αρχών»
(ΑΔΑ: Ψ53846ΜΤΛ6-Δ64).
10. Την υπ’ αρ. 1371/2023 απόφαση του Πολυμελούς
Πρωτοδικείου Κέρκυρας που αφορά την ανακήρυξη των
επιτυχόντων κατά τις εκλογές της 8ης Οκτωβρίου 2023
και των επαναληπτικών της 15ης Οκτωβρίου 2023 για
την ανάδειξη των Περιφερειακών Αρχών της Περιφέρειας Ιονίων Νήσων.
11. Το από 20/12/2023 πρακτικό ορκωμοσίας της νέας
Περιφερειακής Αρχής.
12. Τον ν. 4412/2016 «Δημόσιες Συμβάσεις Έργων,
Προμηθειών και Υπηρεσιών (προσαρμογή στις Οδηγίες
2014/24/ΕΕ και 2014/25/ΕΕ)» (Α’ 147).
13. Την υπ’ αρ. 75555/289/2017/12-12-2017 κοινή
υπουργική απόφαση «Καθορισμός κριτηρίων υπαγωγής στην έννοια της ‘’χωριστής επιχειρησιακής μονάδας
ανεξαρτήτως υπεύθυνης για τη σύναψη συμβάσεων της
ίδιας ή ορισμένων κατηγοριών αυτών’’ του άρθρου 6,
παρ. 2, εδάφιο β’ του ν. 4412/2016» (Β’ 2336).
14. Το γεγονός ότι οι Περιφερειακές Ενότητες της
Περιφέρειας Ιονίων Νήσων εγγράφουν σε ξεχωριστές
πιστώσεις (κατά Ειδικό Φορέα και ΚΑΕ) στον εγκεκριμένο Προϋπολογισμό της Περιφέρειας, τις όμοιες ή
ομοειδείς δαπάνες που τις αφορούν (άρθρο 377 του
ν. 4412/2016).
15. Την υπ’  αρ.  οικ. 1411/736/08-01-2024 (ΑΔΑ:
ΡΣ4Ψ7ΛΕ-Σ0Β) απόφαση του Περιφερειάρχη Ιονίων Νήσων περί ορισμού Αναπληρωτή Περιφερειάρχη Ιονίων
Νήσων και Χωρικών Αντιπεριφερειαρχών, στην Περιφέρεια Ιονίων Νήσων.
16. Την υπ’  αρ.  οικ. 1981/1049/09-01-2024 (ΑΔΑ:
6Θ9Ι7ΛΕ-Τ41) απόφαση του Περιφερειάρχη Ιονίων
Νήσων περί ορισμού Θεματικών Αντιπεριφερειαρχών,
στην Περιφέρεια Ιονίων Νήσων.
17. Την υπ’ αρ. οικ. 390/183/03-01-2024 απόφαση
του Περιφερειάρχη Ιονίων Νήσων περί διορισμού
Εκτελεστικού Γραμματέα της Περιφέρειας Ιονίων
Νήσων (Υ.Ο.Δ.Δ. 8).
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
23 Ιανουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 449
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 449/23.01.2024
18. Την ανάγκη ταχύτερης και εύρυθμης λειτουργίας
των υπηρεσιών της Περιφέρειας Ιονίων Νήσων, καθώς
και της απρόσκοπτης εξυπηρέτησης των πολιτών.
19. Το γεγονός ότι από τις διατάξεις της παρούσας απόφασης δεν προκύπτει επιπλέον δαπάνη που θα βαρύνει
τις πιστώσεις του προϋπολογισμού Περιφέρειας Ιονίων
Νήσων, αποφασίζουμε:
Ι. Μεταβιβάζουμε στον Αναπληρωτή Περιφερειάρχη
της Περιφέρειας Ιονίων Νήσων τις αρμοδιότητες της Διεύθυνσης Τουρισμού, Πολιτισμού και Αθλητισμού της Γε-
νικής Διεύθυνση Τουρισμού, Παραγωγής και Ανάπτυξης,
που αφορούν στον πολιτισμό, όπως παρακάτω:
1. Την έγκριση συμμετοχής της Περιφέρειας Ιονίων
Νήσων σε προγράμματα πολιτιστικών φορέων της περιφέρειας και των δήμων.
2. Το συντονισμό δράσεων των πολιτιστικών φορέων
της Περιφέρειας.
3. Την έγκριση συμμετοχής και υλοποίησης πολιτιστικών προγραμμάτων και εκδηλώσεων υπερτοπικής
σημασίας.
4. Τη θέσπιση βραβείων, χορηγιών και άλλων μέσων
για την ενθάρρυνση της ανάπτυξης των γραμμάτων και
των τεχνών, «των ψηφιακών δεξιοτήτων και των δεξιοτήτων τεχνολογιών πληροφορικής και επικοινωνιών», με
παράλληλη εποπτεία και ενίσχυση συλλόγων και φορέων
που επιδιώκουν αντίστοιχους σκοπούς.
5. Τη μέριμνα για την κοινή οργάνωση με τοπικούς φορείς πολιτιστικών εκδηλώσεων με σκοπό τη διατήρηση
της τοπικής πολιτιστικής κληρονομιάς και τη διάδοσή
της στους νέους.
Επιπλέον στον ανωτέρω μεταβιβάζουμε τα κάτωθι:
1. Την έγκριση κατ’ εξαίρεση οδήγησης υπηρεσιακών
αυτοκινήτων σε υπαλλήλους που υπηρετούν στην Περιφέρεια Ιονίων Νήσων και δεν κατέχουν οργανική θέση
οδηγού.
2. Την υποβολή αιτημάτων προς την Αποκεντρωμένη
Διοίκηση για έγκριση μετακίνησης αυτοκινήτων εκτός
ορίων της Περιφέρειας Ιονίων Νήσων.
ΙΙ. Μεταβιβάζουμε στους Χωρικούς Αντιπεριφερειάρχες των Περιφερειακών Ενοτήτων Κέρκυρας, Ζακύνθου,
Κεφαλληνίας και Ιθάκης και Λευκάδας της Περιφέρειας
Ιονίων Νήσων τις παρακάτω αρμοδιότητες:
Α. Στον Αντιπεριφερειάρχη της Περιφερειακής Ενότητας Κέρκυρας της Περιφέρειας Ιονίων Νήσων, τις εξής:
1. Τη θεώρηση και αναγνώριση δαπανών (άρθρα 65,
66 και 77 του ν. 4270/2014, όπως τροποποιήθηκε και
ισχύει) για την πραγματοποίηση οποιασδήποτε δαπάνης
της έδρας και της Περιφερειακής Ενότητας Κέρκυρας.
2. Τις αρμοδιότητες του διατάκτη για όλες τις δαπάνες
της έδρας και της Περιφερειακής Ενότητας Κέρκυρας
όπως αυτές περιγράφονται στον ν. 4270/2014 και το
π.δ. 80/2016.
3. Τη σύναψη, τροποποίηση ή λύση κάθε είδους
συμβάσεων που άπτονται των αρμοδιοτήτων του και
αφορούν προμήθειες υλικών και παροχή υπηρεσιών
για κάλυψη λειτουργικών αναγκών της έδρας και της
Περιφερειακής Ενότητας Κέρκυρας.
4. Το συντονισμό σε θέματα Πολιτικής Προστασίας σε
επίπεδο Περιφέρειας.
Β. Στον Αντιπεριφερειάρχη της Περιφερειακής Ενότητας Ζακύνθου της Περιφέρειας Ιονίων Νήσων, τις εξής:
1. Τη θεώρηση και αναγνώριση δαπανών (άρθρα 65,
66 και 77 του ν. 4270/2014, όπως τροποποιήθηκε και
ισχύει) για την πραγματοποίηση οποιασδήποτε δαπάνης
της Περιφερειακής Ενότητας Ζακύνθου.
2. Τις αρμοδιότητες του διατάκτη για όλες τις δαπάνες της Περιφερειακής Ενότητας Ζακύνθου όπως αυτές
περιγράφονται στον ν. 4270/2014 και το π.δ. 80/2016.
3. Τη σύναψη, τροποποίηση ή λύση κάθε είδους
συμβάσεων που άπτονται των αρμοδιοτήτων του και
αφορούν προμήθειες υλικών και παροχή υπηρεσιών
για κάλυψη λειτουργικών αναγκών της Περιφερειακής
Ενότητας Ζακύνθου.
Γ. Στον Αντιπεριφερειάρχη της Περιφερειακής Ενότητας Κεφαλληνίας και Ιθάκης της Περιφέρειας Ιονίων
Νήσων, τις εξής:
1. Τη θεώρηση και αναγνώριση δαπανών (άρθρα 65,
66 και 77 του ν. 4270/2014, όπως τροποποιήθηκε και
ισχύει) για την πραγματοποίηση οποιασδήποτε δαπάνης
της Περιφερειακής Ενότητας Κεφαλληνίας και Ιθάκης.
2. Τις αρμοδιότητες του διατάκτη για όλες τις δαπάνες
της Περιφερειακής Ενότητας Κεφαλληνίας και Ιθάκης
όπως αυτές περιγράφονται στον ν. 4270/2014 και το
π.δ. 80/2016.
3. Τη σύναψη, τροποποίηση ή λύση κάθε είδους
συμβάσεων που άπτονται των αρμοδιοτήτων του και
αφορούν προμήθειες υλικών και παροχή υπηρεσιών
για κάλυψη λειτουργικών αναγκών της Περιφερειακής
Ενότητας Κεφαλληνίας και Ιθάκης.
Δ. Στον Αντιπεριφερειάρχη της Περιφερειακής Ενότητας Λευκάδας της Περιφέρειας Ιονίων Νήσων, τις εξής:
1. Τη θεώρηση και αναγνώριση δαπανών (άρθρα 65,
66 και 77 του ν. 4270/2014, όπως τροποποιήθηκε και
ισχύει) για την πραγματοποίηση οποιασδήποτε δαπάνης
της Περιφερειακής Ενότητας Λευκάδας.
2. Τις αρμοδιότητες του διατάκτη για όλες τις δαπάνες της Περιφερειακής Ενότητας Λευκάδας όπως αυτές
περιγράφονται στον ν. 4270/2014 και το π.δ. 80/2016.
3. Τη σύναψη, τροποποίηση ή λύση κάθε είδους
συμβάσεων που άπτονται των αρμοδιοτήτων του και
αφορούν προμήθειες υλικών και παροχή υπηρεσιών
για κάλυψη λειτουργικών αναγκών της Περιφερειακής
Ενότητας Λευκάδας.
ΙΙΙ. Μεταβιβάζουμε στους Θεματικούς Αντιπεριφερειάρχες της Περιφέρειας Ιονίων Νήσων την άσκηση αρμο-
διοτήτων όπως παρακάτω:
Α. Στον Θεματικό Αντιπεριφερειάρχη Οικονομικών και
Εμπορίου:
1. Τη μέριμνα και τον συντονισμό των οικονομικών
υπηρεσιών για τη συγκέντρωση και επεξεργασία των
αναγκαίων στοιχείων για την κατάρτιση, τροποποίηση
και παρακολούθηση εκτέλεσης του προϋπολογισμού
της Περιφέρειας, του απολογισμού και κάθε οικονομικής
κατάστασης, την καταγραφή, αξιοποίηση και προστασία
της περιουσίας της Περιφέρειας και την αξιοποίηση όλων
των δυνατοτήτων δημιουργίας και απόκτησης εσόδων.
2. Την άσκηση αρμοδιοτήτων των Τμημάτων Εμπορίου
και Ανώνυμων Εταιρειών των Διευθύνσεων Ανάπτυξης
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 449/23.01.2024
της Γενικής Διεύθυνσης Τουρισμού, Παραγωγής και Ανάπτυξης όλων των Περιφερειακών Ενοτήτων.
Β. Στον Θεματικό Αντιπεριφερειάρχη Τεχνικών Έργων
και Προγραμματισμού:
Την άσκηση αρμοδιοτήτων των Διευθύνσεων Τεχνικών
Έργων της Γενικής Διεύθυνσης Υποδομών και Μεταφορών και των Τμημάτων Σχεδιασμού Περιφερειακής Πο-
λιτικής, Εφαρμογής Προγραμμάτων και Έργων και Προγραμματισμού των Περιφερειακών Ενοτήτων Λευκάδας,
Κεφαλληνίας και Ιθάκης και Ζακύνθου της Αυτοτελούς
Διεύθυνσης Αναπτυξιακού Προγραμματισμού.
Γ. Στον Θεματικό Αντιπεριφερειάρχη Ευρωπαϊκών
Προγραμμάτων, Ψηφιακού Μετασχηματισμού και Καινοτομίας:
Την άσκηση αρμοδιοτήτων του Τμήματος Ευρωπαϊκών Προγραμμάτων της Αυτοτελούς Διεύθυνσης Ανα-
πτυξιακού Προγραμματισμού και της Διεύθυνσης Πληροφορικής και Εξυπηρέτησης του Πολίτη της Γενικής
Διεύθυνσης Διοίκησης Οικονομικών και Πληροφορικής.
Δ. Στον Θεματικό Αντιπεριφερειάρχη Χωροταξίας, Περιβάλλοντος και Κλιματικής Αλλαγής:
Την άσκηση αρμοδιοτήτων της Διεύθυνσης Περιβάλλοντος της Γενικής Διεύθυνσης Υποδομών και Μεταφορών.
Ε. Στον Θεματικό Αντιπεριφερειάρχη Επιχειρηματικότητας και Απόδημου Ελληνισμού:
Την άσκηση αρμοδιοτήτων του Τμήματος Κινήτρων
και Περιφερειακής Ανάπτυξης της Αυτοτελούς Διεύθυνσης Αναπτυξιακού Προγραμματισμού και του Γραφείου
Αποδήμων Επτανησίων του Τμήματος Τουρισμού της
Διεύθυνσης Τουρισμού, Πολιτισμού και Αθλητισμού της
Γενικής Διεύθυνσης Τουρισμού, Παραγωγής και Ανάπτυξης.
ΣΤ. Στον Θεματικό Αντιπεριφερειάρχη Γεωργίας, Κτηνοτροφίας και Αλιείας:
Την άσκηση αρμοδιοτήτων της Διεύθυνσης Αγροτικής Οικονομίας, της Διεύθυνσης Κτηνιατρικής και των
Διευθύνσεων Αγροτικής Οικονομίας και Κτηνιατρικής
των Περιφερειακών Ενοτήτων Λευκάδας, Κεφαλληνίας
και Ιθάκης και Ζακύνθου.
Ζ. Στον Θεματικό Αντιπεριφερειάρχη Κοινωνικής Πολιτικής, Αλληλεγγύης και Εθελοντισμού:
Την άσκηση αρμοδιοτήτων των Τμημάτων Κοινωνικής
Αρωγής και Αλληλεγγύης - Περιφερειακού Παρατηρητηρίου και Κοινωνικών Υπηρεσιών - Κοινωνικής Εργα-
σίας της Διεύθυνσης Δημόσιας Υγείας και Κοινωνικής
Μέριμνας ΠΕ Κέρκυρας και των Τμημάτων Κοινωνικής
Αλληλεγγύης των Περιφερειακών Ενοτήτων Λευκάδας,
Κεφαλληνίας και Ιθάκης και Ζακύνθου της Γενικής Διεύθυνσης Δημόσιας Υγείας και Κοινωνικής Μέριμνας.
Η. Στον Θεματικό Αντιπεριφερειάρχη Αθλητισμού και
Νεολαίας:
Την άσκηση αρμοδιοτήτων της Διεύθυνσης Τουρισμού, Πολιτισμού και Αθλητισμού της Γενικής Διεύθυν-
σης Τουρισμού, Παραγωγής και Ανάπτυξης, που αφορούν στον αθλητισμό όπως παρακάτω:
1. Τη συμμετοχή σε προγράμματα αθλητικών φορέων
της περιφέρειας και των δήμων.
2. Την υλοποίηση αθλητικών προγραμμάτων σε συνεργασία με το Υπουργείο Πολιτισμού και τη Γενική Γραμμα-
τεία Αθλητισμού, αθλητικούς συλλόγους, δήμους, καθώς
και με άλλους φορείς Δημοσίου ή Ιδιωτικού Δικαίου.
3. Την άσκηση εποπτείας επί των Εθνικών Αθλητικών
Κέντρων.
Θ. Στον άμισθο Θεματικό Αντιπεριφερειάρχη Μικρών
Νησιών και Ενδοπεριφερειακών Συγκοινωνιών μεταβιβάζουμε την άσκηση αρμοδιοτήτων όπως παρακάτω:
1. Τη μέριμνα για την ανάπτυξη των μικρών νησιών
της Περιφέρειας και την άρση των ενδοπεριφερειακών
ανισοτήτων.
2. Το σχεδιασμό, την έγκριση και την παρακολούθηση
των σχεδίων των ενδοπεριφερειακών συγκοινωνιών.
ΙV. Στον άμισθο Θεματικό Αντιπεριφερειάρχη Βιομηχανίας Φυσικών Πόρων, Ενέργειας και Τεχνικών Επαγ-
γελμάτων μεταβιβάζουμε την άσκηση αρμοδιοτήτων
των Τμημάτων Βιομηχανίας και Τεχνικών Επαγγελμάτων
των Διευθύνσεων Ανάπτυξης της Γενικής Διεύθυνσης
Τουρισμού, Παραγωγής και Ανάπτυξης όλων των Περιφερειακών Ενοτήτων.
V. Μεταβιβάζουμε στους έμμισθους Περιφερειακούς
Συμβούλους της Περιφέρειας Ιονίων Νήσων, που ορίστηκαν ως υπεύθυνοι των τομέων Μεταφορών και Επικοινω-
νιών και Υγείας και Παιδείας την άσκηση αρμοδιοτήτων
όπως παρακάτω:
A. Στον έμμισθο Περιφερειακό Σύμβουλο, υπεύθυνο
για θέματα Μεταφορών και Επικοινωνιών την άσκηση
αρμοδιοτήτων των Διευθύνσεων Μεταφορών και Επικοινωνιών της Γενικής Διεύθυνσης Υποδομών και Με-
ταφορών όλων των Περιφερειακών Ενοτήτων.
B. Στον έμμισθο Περιφερειακό Σύμβουλο, υπεύθυνο για θέματα Υγείας και Παιδείας την άσκηση αρ-
μοδιοτήτων των Τμημάτων Δημόσιας Υγιεινής και
Επαγγελμάτων Υγείας, Περιβαλλοντικής Υγιεινής και
Υγειονομικού Ελέγχου, Δια Βίου Μάθησης, Παιδείας
και Απασχόλησης των Διευθύνσεων Δημόσιας Υγείας και Κοινωνικής Μέριμνας της Γενικής Διεύθυνσης
Δημόσιας Υγείας και Κοινωνικής Μέριμνας όλων των
Περιφερειακών Ενοτήτων.
VI. Μεταβιβάζουμε στον Εκτελεστικό Γραμματέα της
Περιφέρειας Ιονίων Νήσων τις κάτωθι αρμοδιότητες:
1. Τη συγκρότηση επιτροπών ή ομάδων εργασίας και
τον ορισμό αυτών, προερχομένων από υπαλλήλους διαφορετικών Γενικών Διευθύνσεων από περισσότερες της
μίας Περιφερειακής Ενότητας ή/και υπηρεσιών που δεν
υπάγονται σε μία Γενική Διεύθυνση ή/και λοιπών φορέων.
2. Τη σύσταση ομάδων εργασίας και ομάδων διοίκησης έργου, για τη μελέτη και επεξεργασία θεμάτων των
λειτουργιών της Περιφέρειας, καθορίζοντας τον τρόπο
οργάνωσης και λειτουργίας τους.
3. Την έγκαιρη προετοιμασία των θεμάτων που είναι
προς συζήτηση στο Περιφερειακό Συμβούλιο ή στις Οικείες Επιτροπές σε συνεργασία με τον/την Πρόεδρο του
Περιφερειακού Συμβουλίου.
4. Την ευθύνη για την συγκέντρωση και αποστολή των
απαραίτητων προς δημοσιοποίηση στοιχείων, που υποβάλλονται στον Κόμβο Παρακολούθησης Επιδόσεων
Τοπικής Αυτοδιοίκησης.
5. Τον καθορισμό λειτουργίας υπηρεσιών της Περιφέρειας Ιονίων Νήσων επί 24ωρου βάσεως (εξαιρέσι-
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 449/23.01.2024
μες και Κυριακές), την καθιέρωση υπερωριακής απασχόλησης, τη συγκρότηση συνεργείου υπερωριακής
απασχόλησης όλων των υπαλλήλων της Περιφέρειας
Ιονίων Νήσων.
6. Τη συμμετοχή σε εκπαιδευτικά - επιμορφωτικά
προγράμματα, σεμινάρια κ.λπ. του εσωτερικού των
Προϊσταμένων των Γενικών Διευθύνσεων, των Προϊσταμένων των Αυτοτελών Υπηρεσιών της Περιφέρειας Ιονί-
ων Νήσων καθώς και η έγκριση συμμετοχής όλων των
Προϊσταμένων και υπαλλήλων της Περιφέρειας Ιονίων
Νήσων σε εκπαιδευτικά/επιμορφωτικά προγράμματα/
σεμινάρια.
7. Τη χορήγηση μισθολογικών κλιμακίων όλων των
υπαλλήλων της Περιφέρειας Ιονίων Νήσων.
8. Την κατανομή θέσεων σπουδαστών ΑΕΙ, ΤΕΙ στην
Περιφέρεια Ιονίων Νήσων, την υπογραφή των συμβάσεων πρακτικής άσκησης σπουδαστών ΑΕΙ, ΤΕΙ και την
τοποθέτησή τους σε υπηρεσίες της Περιφέρειας Ιονίων
Νήσων.
9. Τις ενέργειες που αφορούν στη φραγή και την άρση
φραγής τηλεφωνικών συνδέσεων των υπηρεσιών της
Έδρας της Περιφέρειας Ιονίων Νήσων.
10. Την απόφαση προαγωγής σε βαθμούς κατόπιν του
Πίνακα Προακτέων των υπαλλήλων της Περιφέρειας Ιονίων Νήσων.
11. Την παράταση προθεσμίας ορκωμοσίας ή διορισμού υπαλλήλων.
12. Το συντονισμό της αρμοδιότητας του Αυτοτελούς
Τμήματος Εσωτερικού Ελέγχου όπως προβλέπεται στον
Οργανισμό Εσωτερικής Υπηρεσίας της Περιφέρειας Ιονίων Νήσων, καθώς και λοιπών αρμοδιοτήτων που ασκού-
νται από το ως άνω αναφερόμενο Αυτοτελές Τμήμα, δυνάμει των κείμενων διατάξεων.
13. Τον ορισμό υπαλλήλων ως Γραμματέων Συλλογικών Οργάνων αρμοδιότητας του Τμήματος Συλλογικών
Οργάνων.
14. Τη συγκρότηση των εκλογικών συνεργείων με
αποζημίωση για την αντιμετώπιση των εκτάκτων
αναγκών κατά την προπαρασκευή και διεξαγωγή των
εκλογών.
15. Τις αποφάσεις που λαμβάνονται στο Υπηρεσιακό
Συμβούλιο για τους υπαλλήλους της Περιφέρειας Ιονίων
Νήσων.
16. Την έγκριση μετακίνησης των υπαλλήλων της Περιφέρειας Ιονίων Νήσων εντός ή εκτός των ορίων αυτής
για υπηρεσιακούς λόγους.
Επιπλέον στον Εκτελεστικό Γραμματέα της Περιφέρειας Ιονίων Νήσων παρέχουμε εξουσιοδότηση υπογραφής
«Με εντολή Περιφερειάρχη» για τις ακόλουθες πράξεις:
1. Τα περιγράμματα θέσεων ευθύνης και εργασίας των
Υπηρεσιών που υπάγονται απευθείας στον Περιφερειάρχη, καθώς και των θέσεων ευθύνης Προϊσταμένων
Γενικών Διευθύνσεων.
2. Τις αποφάσεις τοποθέτησης και μετακίνησης των
υπαλλήλων της Περιφέρειας Ιονίων Νήσων με εξαίρεση την τοποθέτηση και μετακίνηση των Προϊσταμένων
οργανικών μονάδων της Περιφέρειας.
3. Τις αποφάσεις λύσης της υπαλληλικής σχέσης των
μονίμων υπαλλήλων και με σχέση εργασίας Ιδιωτικού
Δικαίου Αορίστου Χρόνου και τις περιλήψεις αυτών.
4. Τις αποφάσεις συγκρότησης Επιτροπών και Ομάδων εργασίας που συνδέονται με τις αρμοδιότητες του
Εκτελεστικού Γραμματέα της Περιφέρειας Ιονίων Νήσων.
Σημειώνεται ότι οι, με την παρούσα κανονιστική απόφαση, μεταβιβαζόμενες αρμοδιότητες, ασκούνται απο-
κλειστικά από τους ιδίους και δεν μπορούν να ασκηθούν
παράλληλα.
Κατά τα λοιπά εφαρμόζονται οι διατάξεις του άρθρου
161 του ν. 3852/2010.
Η απόφαση αυτή να δημοσιευθεί στη Εφημερίδα της
Κυβερνήσεως.
Κέρκυρα, 17 Ιανουαρίου 2024
Ο Περιφερειάρχης
ΙΩΑΝΝΗΣ ΤΡΕΠΕΚΛΗΣ

[Source: 20240200449.pdf | Tokens: 16368]